CELEX: 62007TN0274
Language: lt
Date: 2007-07-19 00:00:00
Title: Byla T-274/07 2007 m. liepos 19 d. pareikštas ieškinys byloje Zhejiang Harmonic Hardware Products prieš Tarybą

22.9.2007   
            
            
               LT
            
            
               Europos Sąjungos oficialusis leidinys
            
            
               C 223/15
            
         2007 m. liepos 19 d. pareikštas ieškinys byloje Zhejiang Harmonic Hardware Products prieš Tarybą
   
   (Byla T-274/07)
   (2007/C 223/24)
   Proceso kalba: anglų
   Šalys
   
      Ieškovė: Zhejiang Harmonic Hardware Products Co. Ltd (Zhejiang, Kinija), atstovaujama solicitor R. MacLean
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti 2007 m. balandžio 23 d. Tarybos reglamentą (EB) Nr. 452/2007 tiek, kiek jis taikomas ieškovei ir
            
         
               —
            
            
               priteisti iš Tarybos bylinėjimosi ir kitas procedūros išlaidas.
            
         Ieškinio pagrindai ir pagrindiniai argumentai
   Ieškovė, kuri Kinijos Demokratinėje Respublikoje gamina lyginimo lentas ir jų pagrindines dalis prašo panaikinti 2007 m. balandžio 23 d. Tarybos reglamentą (EB) Nr. 452/2007, nustatantį galutinį antidempingo muitą ir laikinojo muito, nustatyto importuojamoms Kinijos Liaudies Respublikos ir Ukrainos kilmės lyginimo lentoms, galutinį surinkimą (1), tiek, kiek jis taikomas ieškovei.
   Pagrįsdama savo ieškinį ieškovė visų pirma kaltina Bendrijos institucijas pažeidus Pagrindinio reglamento (2) 2 straipsnio 7 dalies b ir c punktus, nes Komisija Tarybai pasiūlymą dėl antidempingo priemonių pateikė remdamasi klaidingu įvertinimu jog ieškovė neatitiko 2 straipsnio 7 dalies c punkte nustatyto rinkos ekonomikos valstybės kriterijaus.
   Antra ieškovė kaltina Bendrijos institucijas pažeidus Pagrindinio reglamento 20 straipsnio 4 ir 5 dalis ir jos teisę būti išklausytai, nes ieškovei buvo duotos tik šešios dienos atsakyti į pataisytą galutinį Komisijos laišką su atskleidžiama informacija.
   Trečia ieškovė kaltina Bendrijos institucijas pažeidus Pagrindinio reglamento 8 straipsnį kai jos deramai neišnagrinėjo ieškovės pateiktų įsipareigojimą peržiūrėti savo kainas.
   Galiausiai ieškovė kaltina Bendrijos institucijas pažeidus Pagrindinio reglamento 5 straipsnio 2 dalį kai jos neatskleidė skundo pateikėjo, dėl kurio skundo buvo pradėtas tyrimas pasibaigęs ginčijamo reglamento priėmimu, tapatybės.
   
      (1)  OL 2007 L 109, p. 12.
   
      (2)  1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL 1996 L 56, p. 1).